stanford-oval/wikipedia huggingface dataset:
גבינות ארטיזניות
הגדרות

גבינת משק - Fermier. גבינה המיוצרת במשקים קטנים על ידי יצרן בודד המייצר גם את החלב וגם את הגבינות. הגבינות מיוצרות בעבודת יד ובשיטות מסורתיות, ומחלב מלא שמקורו מעדרי אותו משק בלבד. חלב ממקור חיצוני אסור. השיווק בכמויות קטנות.
גבינה ארטיזנית - Artisanal. גבינה בקטגוריה זו דומה לגבינות משק, אולם בעל המחלבה יכול להשתמש גם בחלב שנרכש ממקור חיצוני באותו אזור.
תהליך

מאפייני הגבינה ובכללם כמות השומן, הטעם ואף הצבע הם פונקציה של החלב ממנו יוצרה. מאפייני החלב ותכונותיו מושפעים ממשתנים רבים כגון סוג הגזע, עונת השנה והתזונה, מחזורי ההמלטה וההנקה והזמן מחליבה ועד ייצור הגבינה. יצרני גבינה תעשייתיים מעוניינים לקבל מוצר גבינה סטנדרטי ללא תלות במשתנים אלה ולכן מעבירים את החלב תהליך סטנדרטיזציה.
גבינות ארטיזניות וגבינות מסורתיות אינן עוברות תהליכי סטנדרטיזציה ולכן הן שונות בטעמן ואף בצבען בהתאם לעונות השנה.
גבינות משק מיוחדות בכך שהן מיוצרות מחלב מלא כשהוא במצב חם כפי שהוא נחלב ולא נדרש להובילו בקירור. כתוצאה מכך, ניחוחות החלב המועברים לגבינה מאפיינים את הטרואר הספציפי, ואת תנאי המחיה והתזונה של אותו עדר מסוים.
הערות שוליים

↑  "Presidia Artisan Somerset Cheddar". The Slow Food Foundation. אורכב מ-המקור ב-2007-08-25. נבדק ב-2007-05-09.
↑  Giannaclis Caldwell (14 במאי 2010), Farmstead Creamery Advisor: The Complete Guide to Building and Running a Small, Farm-Based Cheese Business, Chelsea Green Publishing, pp. 6–7, ISBN 978-1-60358-283-4 {{citation}}:  (עזרה)
ד'תס"ז

ד'תס"ז (4467)  היא שנה עברית  אשר  החלה ביום א' בתשרי, אור ל-13 בספטמבר 706 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 707. שנה מסוג בשה, איננה מעוברת, ואורכה 355 ימים. זו שנה ראשונה לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
גיווי דידאווה

גיווי דידאווָה (בגאורגית: გივი დიდავა; נולד ב-21 במרץ 1976) הוא כדורגלן עבר גאורגי ששיחק בעמדת המגן.
קריירה

את דרכו בכדורגל החל דידווה כמגן בטורפדו כותאיסי. בשנת 1994 הוא עבר לשחק בדינמו טביליסי עד לשנת 2000. כאשר בשנת 1998 הוא הושאל לק.ר.ס. מכלן, קבוצה בליגה השנייה בבלגיה, שם השתתף בארבעה משחקים בלבד והוחזר לדינמו. במהלך אותה תקופה זכה עם דינמו באליפות ליגת העל הגאורגית חמש פעמים.
בשנת 2000 רכשה מכבי תל אביב את הכרטיס של דידאווה, אולם הוא גילה יכולת חלשה שיחק ארבעה משחקים בלבד לפני שהמאמן שחרר אותו. הוא חזר לשחק בקבוצתו המקורית טורפדו כותאיסי. מכבי החזיקה את הכרטיס שלו עד לשנת 2005 אולם השחקן לא גילה רצון לחזור ולשחק בישראל. ניסיון למכור את הכרטיס שלו לאלניה ולדיקווקז לא עלה יפה אף הוא והנושא הכספי בעניינו עבר לפסים משפטיים.
עם חזרתו לשחק בקבוצתו הראשונה, טורפדו כותאיסי, הוא השתלב בקבוצה ובאותה עונה, 2001/‏2000, הוא הבקיע שני שערים וזכה עם הקבוצה באליפות ליגת העל הגאורגית.
ב-29 בינואר 2003, באמצע עונת 2003/‏2002, חתם דידווה על חוזה בקוצ'אליספור שהייתה באותה תקופה בליגת העל הטורקית. הוא עבר לשחק בקבוצה הטורקית יחד עם חברו לקבוצה רוואז קמוקלידזה. בסיום אותה עונה ירדה הקבוצה ליגה. הוא המשיך לשחק בקבוצה עד לשנת 2006. לקראת סיום עונת 2006/‏2005 הוא עבר לשחק בונטספילס מהליגה השנייה בלטביה, אולם בסוף העונה חזר לגאורגיה לאחר שהשתתף בשלושה משחקים בלבד.
דידווה שיחק במדי הנבחרות הצעירות של גאורגיה, ובמדי נבחרת גאורגיה הבוגרת שיחק משנת 1996 ועד 2003, בה הופיע ב-21 משחקים.
בעונת 2014 גיווי דידאווה פרש מכדורגל מקצועי.
הערות שוליים

↑  אורי יסעור, נ.ק. זאגרב תשלם למכבי ת"א 50 אלף דולר, באתר ynet, 29 ביוני 2002
ד'תע"ב

ד'תע"ב (4472)  היא שנה עברית  אשר  החלה ביום א' בתשרי, אור ל-17 בספטמבר 711 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 712. שנה מסוג השא, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ד'תס"ח

ד'תס"ח (4468)  היא שנה עברית  אשר  החלה ביום א' בתשרי, אור ל-3 בספטמבר 707 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 708. שנה מסוג זחג, היא מעוברת, ואורכה 383 ימים. זו שנה שנייה לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
גוצה דלצ'ב (עיר)

ערך זה עוסק בעיר במחוז בלגואבגרד בבולגריה. אם התכוונתם ללוחם חירות בולגרי, ראו .
מבנה בית הכנסת בגוצה דלצ'ב
גוֹצֶה דֶלְצֶ'ב (בבולגרית: Гоце Делчев) היא עיר בדרום-מערב בולגריה בשטח מחוז בלגואבגרד, לרגלי המורדות המרכזיים של הרי פירין ועד ל-1951 נקראה נֶבְרֶקופּ. שלושה קילומטרים מערבית לעיר, זורם נחל נברקופסקה שהוא יובל של נהר מסטה. העיר שוכנת 80 קילומטרים ממלניק, 97 קילומטרים מבירת המחוז בלגואבגרד ו-190 קילומטרים מבירת בולגריה סופיה.
היסטוריה

ראשית ההתיישבות האנושית במקום מיוחסת לתקופת הברונזה המאוחרת, עידן הממלכה התראקית. ישוב מאורגן ומצודה נוסדו סמוך לעיר המודרנית במאה ה-2, עת שלטה באזור האימפריה הרומית. מאוחר יותר עם פיצולה של האימפריה, נשלט היישוב על ידי האימפריה הביזנטית וב-837 נכבש היישוב על ידי פרסיאן הראשון, חאן האימפריה הבולגרית הראשונה ונשאר בחזקת הבולגרים גם בתקופת האימפריה השנייה.
בסוף המאה ה-14 כבש באיזיט הראשון, סולטאן האימפריה העות'מאנית את היישוב, אשר נודע כבר אז בשם נברקופ. באמצע המאה ה-19, עידן התחייה הלאומית הבולגרית עבר היישוב תנופת פיתוח ובינוי. המקום נשאר בחזקת העות'מאנים גם לאחר המלחמה העות'מאנית-רוסית (1877–1878) ונכבש מידם על ידי צבא ממלכת יוון רק ב-19 באוקטובר 1912, בעת מלחמת הבלקן הראשונה. למרות תבוסת ממלכת בולגריה במלחמת הבלקן השנייה הועברה העיר לחזקתה במסגרת הסכם בוקרשט (1913), כאשר לאחר מלחמת העולם הראשונה, בוצע טרנספר של אוכלוסייה ממוצא יווני מהעיר אל תוך השטח היווני.
אקלים

בעיר שורר אקלים ממוזג עם השפעה ממתנת מהרי פירין ונהר המריצה, אשר מקנים לו מאפיינים של אקלים ים תיכוני. הטמפרטורה השנתית הממוצעת היא 11.2oc וערכי הקיצון הממוצעים, נעים ממינוס 2oc בחודש ינואר ועד 19oc בחודש יולי. כמות המשקעים השנתית הממוצעת היא 700 מילימטרים 
.
כלכלה ודמוגרפיה

אוכלוסיית היישוב מצויה במגמת גידול מתונה (ילודה לעומת תמותה), 50.5 אחוזים מהאוכלוסייה הן נשים ו-49.5 אחוזים הם גברים. 64 אחוזים מהאוכלוסייה הם בגילאי 18–62, 24 אחוזים מתחת לגיל 18 ו-12 אחוזים מעל גיל 62. נכון ל-2007 עמד שיעור האבטלה בעיר על 8 אחוזים, נתון הנמוך מהשיעור הממוצע בבולגריה. בעיר קיים מפעל לחומרי בניין, מפעל טקסטיל, צעצועי ילדים ומותג מים מינרליים מפורסם בבולגריה המכונה "מעיינות פירין". באזור העיר מגדלים ומעבדים טבק.
בשנת 2013 חתם ראש העיר על הסכם ערים תאומות עם מועצה אזורית שומרון.
הקהילה היהודית

לאחר המלחמה העות'מאנית-רוסית (1877–1878), נמלטו יהודים רבים מאזור בולגריה ביחד עם הצבא העות'מאני הנסוג ומפחד הרדיפות האנטישמיות שלובו על ידי הצבא הרוסי. כך, הגיעו לעיר נברקופ שנותרה בשליטה עות'מאנית כמה עשרות פליטים יהודים, אשר הקימו בהמשך בית כנסת קטן, אם כי לא מתועדים חיי קהילה מאורגנים. במפקד שנערך בעיר ב-1900 נמנו 110 יהודים והקהילה נכללה ברשימת 34 הקהילות היהודיות המאורגנות בבולגריה.
לאחר כיבושה על ידי ממלכת יוון, בתום מלחמת הבלקן הראשונה הוכפלה אוכלוסיית יהודי העיר לכמה מאות ועם תום מלחמת העולם הראשונה, עת היה האזור מוקד קרבות, קטנה לכדי 150 נפשות.
הרוב המוחלט של יהודי העיר עלה לישראל במהלך גל העלייה, בין השנים 1947 – 1949. בראשית המאה ה-21 התגוררה בעיר משפחה יהודית אחת. המשפחה מתגוררת בקומה העליונה של מבנה בית הכנסת כאשר הקומה התחתונה משמשת למסחר וכמחסן.
ערים תאומות

אוסטריה פינקאפלד, אוסטריה
יוון דרמה, יוון
יוון קוואלה, יוון
מקדוניה הצפונית ולס, מקדוניה הצפונית
רוסיה פבלובסקי פוסאד, רוסיה
סרביה דימיטרובגראד, סרביה
אירלנד סטראביין, אירלנד
ישראל מועצה אזורית שומרון, ישראל
הערות שוליים

↑  "נתוני אקלים בעיר גוצה דלצ'ב", באתר הרשות המקומית גוצ'ה דלצ'ב (באנגלית).
1 2  קשלס, חיים, דורות הראשונים, בתוך אנצקלופדיה של גלויות-יהדות בולגריה, ירושלים, 1967, עמודים 63-65.
↑  נתונים היסטוריים של אוכלוסייה במקדוניה "אוכלוסיית יהודי גוצה דלצ'ב בראשית המאה ה-20", באתר promacedonia.org (במקדונית).
↑  קרן צבי, "יהודי בולגריה, מבוא היסטורי קצר", באתר "כולנו בולגרים", אתר הבית של יהודי בולגריה .
| --- | --- |
בקרת זהויות :  NLI: 987007552705305171  GND: 4254551-1  LCCN: n82163051  VIAF: 157134647   WorldCat (עם VIAF): 157134647
ג'יימי וינסטון

| --- | --- |

ג'יימי וינסטון, 2010
 לידה:  6 במאי 1985 (בת 39) קמדן טאון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  קולג' הרלאו  Burnt Mill Academy 
 פרופיל ב-IMDb
 
ג'יימי מרגרט וינסטון (באנגלית: Jaime Margaret Winstone; נולדה ב-6 במאי 1985) היא שחקנית אנגלייה. וינסטון מוכרת מהופעתה בתפקיד בקי בסרט "Kidulthood", בדמות קלי בסדרת האימה של ערוץ E4 "למות על הסט", ובקומדיית המצבים "After Hours"  של ערוץ סקיי .
ביוגרפיה

וינסטון נולדה בקמדן טאון שבצפון לונדון. היא בתם של השחקן ריי וינסטון ושל איליין מק'קוסלנד. יש לה שתי אחיות לויס (ילידת 1982), הבכורה שהיא זמרת ושחקנית, ואלי (ילידת 2001) הצעירה. וינסטון גדלה ברובע אנפילד שבלונדון, ולמדה בבית הספר "אנפילד קאונטי סקול". אחר כך המשפחה עברה לגור ברוידון שבאסקס, שם למדה בבית הספר ברנט מיל בעיר הארלו. בהמשך למדה משחק בהארלו קולג'. זמן מה למדה בבית ספר למשחק, אבל נשרה מהלימודים כדי לקדם את קריירת המשחק שלה בסרטים כגון "Anuvahood" ו-"Kidulthood".
ביוגרפיה > קריירה

בקולנוע שיחקה וינסטון בסרטים "ילד טעון" (2004), "ילדה של אבא", "ילדים מתבגרים" (שניהם מ-2006), ו-"Donkey Punch" (מ-2008). בטלוויזיה השתתפה בסדרות "M.I.T.:Murder Investigation Team", "וינסנט" (לצדו של אביה), "Totally Frank", המיני-סדרה "Goldplated", "למות על הסט" ובסרט קצר בשם "Love Letters". היא לוהקה לפיילוט של הסדרה "Phoo Action", אבל הסדרה עצמה בוטלה לפני תחילת הצילומים.
וינסטון שרה קולות רקע עבור הלהקה של אחותה לויס. כשחקנית היא הופיעה בווידאו קליפ של הסינגל "When You Wasn't Famous" של להקת הסטריטס, בסינגל "Two Lovers" של The Twan, ובסינגל "Blind" של Hercules and Love Affair. באפריל 2009 כיכבה לצדו של אלפי אלן, החבר שלה באותה עת, בווידאו קליפ של הסינגל "Dust Devil" של להקת מאדנס.
ב-2008 הייתה וינסטון דוגמנית מסלול עבור ויויאן וסטווד. בפברואר 2009 הופיעה בשער המגזין "ארנה".
הופעת הבכורה של וינסטון בתיאטרון הייתה בהפקה מחודשת של המחזה "The Fastest Clock in the Universe" שהוצג בתיאטרון המפסטד, ובתיאטרון קורב בלסטר.
במרץ 2010 הוכרזה וינסטון כפטרונית של פסטיבל הקולנוע של האיסט אנד. וינסטון כיכבה בסרט המתח "Manor Hunt Ball" המבוסס על הרומן "The Most Dangerous Game" מאת ריצ'רד קונל.
באביב 2010 גילמה וינסטון את אנלי אלדרטון, אחת מחמש נשים שנרצחו באיפסוויץ' ב-2006, בדרמה של ה-BBC "חמש בנות". בקיץ 2014 שיחקה בתפקיד הראשי בדמות לורן בדרמה הקומית "After Hours" של ערוץ Sky 1.
בשנת 2023 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של ג'ני.
פילמוגרפיה > קולנוע

| שנה | שם | שם באנגלית | תפקיד | במאי |
| --- | --- | --- | --- | --- |
| 2004 | ילד טעון | Bullet Boy | נטלי | סול דיב |
| 2005 |  | Love Letter | טרייסי | ריצ'רד פנוויק |
| 2006 | ילדים מתבגרים | Kidulthood | בקי | מנהאג' הודה |
| 2006 | ילדה של אבא | Daddy's Girl | נינה | ד. ג'. אוונס |
| 2008 |  | Donkey Punch | קים | אולי בלקברן |
| 2009 | בוגי ווגי | Boogie Woogie | איליין | דאנקן וורד |
| 2009 | איב | Eve | רייצ'ל | ג'ק דייוויס |
| 2010 | איזה מין שוויון | Made in Dagenham | סנדרה | נייג'ל קול |
| 2011 |  | Anuvahood | יסמין | אדם דיקון ודניאל טולנד |
| 2011 | ביל הפראי | Wild Bill | הלן | דקסטר פלטשר |
| 2012 | אלפי הופקינס | Elfie Hopkins | אלפי הופקינס | ראיין אנדרוז |
| 2013 |  | uwantme2killhim? | רייצ'ל | אנדרו דאגלס |
| 2013 |  | Powder Room | שאנל | מ ג' דילייני |
| 2014 | באהבה, רוזי | Love, Rosie | רובי | כריסטיאן דיטר |
| 2017 | התמונה האחרונה | The Last Photograph | אם | דני יוסטון |
| 2018 |  | Farming | לין | אדוואלה אקינואויה-אגבאג'ה |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | M.I.T.: Murder Investigation Team | האנה | סדרת טלוויזיה (פרק אחד) |
| 2006 |  | Totally Frank | ליזה | סדרת טלוויזיה (2 פרקים) |
| 2006 | וינסנט | Vincent | ג'ינה | סדרת טלוויזיה (פרק אחד) |
| 2006 |  | Goldplated | לורן | סדרת טלוויזיה |
| 2008 |  | Phoo Action | וייטי אקשן | סרט טלוויזיה |
| 2008 | למות על הסט | Dead Set | קלי | מיני-סדרה |
| 2010 | פוארו | Agatha Christie's Poirot | שילה וב | בפרק "The Clocks" |
| 2010 | חמש בנות | Five Daughters | אנלי אלדרטון | מיני-סדרה |
| 2012 |  | True Love | סטלה | סדרת טלוויזיה (פרק אחד) |
| 2013 | מד דוגס | Mad Dogs | מרסדס | מיני-סדרה |
| 2015 |  | Cockroaches | אש | סדרת טלוויזיה (2 פרקים) |
| 2015 | המלחמה של פויל | Foyle's War | ורה סטיבנס | בפרק "High Castle" |
| 2015 |  | After Hours | לורן | סדרת טלוויזיה |
| 2016 | אלן | Ellen | ניקול |  |
| 2017 |  | Babs | ברברה | סרט טלוויזיה |
| 2017 |  | Joe Orton Laid Bare |  | דוקו-דרמה של BBC2 |
| 2022 |  | Four Lives | דונה טיילור | מיני-סדרה |
| 2023 |  | Count Abdulla | קאת'י | תפקיד ראשי; 6 פרקים |
הערות שוליים

↑  "Biography of Jamie Winstone".
↑  Jamie Winstone and Alfie Allen star in new Madness video
↑  Winstone to make stage debut at Hampstead, Official London Theatre (באנגלית בריטית)
↑  Patrons
| --- | --- |
בקרת זהויות :  NLI: 987007456377405171  BnF: cb169020648 (data)  GND: 1062061977  ISNI: 0000 0001 0846 7770  LCCN: no2010206374  MusicBrainz: a143ca2e-e9cc-42d0-8382-b2d045ba570a  SUDOC: 168974274  VIAF: 5733149198338574940007   WorldCat (עם VIAF): 5733149198338574940007
גרימסבי טאון

מועדון הכדורגל גרימסבי טאון (באנגלית: Grimsby Town Football Club) הוא מועדון כדורגל אנגלי המשחק בפוטבול ליג השנייה, הליגה הרביעית בחשיבותה בדרגות מבנה הליגות באנגליה. בלאנדל פארק, אצטדיון הבית של המועדון, שוכן בעיירה קלית'ורפס הנמצאת באגד הערים גרימסבי שבצפון-מזרח לינקולנשייר.
היסטוריה

על אף שכיום מצבו איננו טוב, בעבר המועדון היה המצליח ביותר מאזור לינקולנשייר ההיסטורי, והיה היחיד ששיחק בליגה הבכירה של הכדורגל האנגלי. גרימסבי טאון הוא גם המועדון היחיד מלינקולנשייר השלושה שהעפיל לחצי-גמר גביע ה-FA (פעמיים) והוא והיחיד שניצח בשני משחקי גמר שנערכו באצטדיון ומבלי הישן. בהשוואה למועדונים האחרים, המועדון שהה במשך הזמן הארוך ביותר בליגות הראשונה והשנייה מבחינת חשיבות.
בין המאמנים הבולטים בתולדות גרימסבי טאון ניתן למנות את ביל שאנקלי, שמאוחר יותר אימן והוביל את ליברפול לזכייה בתארים רבים. מאמן נוסף הוא לורי מקנמיי שהוביל את גרימסבי טאון לליגה השלישית ב-1972, ולאחר מכן עבר לסאות'המפטון וזכה עמו בגביע ה-FA ב-1976. המאמן המצליח ביותר בתולדות המועדון הוא אלן באקלי, שכיהן שלוש פעמים בתפקיד המאמן בין 1988 ל-2008 והוביל את גרימסבי טאון לשני הניצחונות במשחקי הגמר בוומבלי. בסוף עונת 2010/2011 המועדון ירד לליגה האנגלית החמישית. את עונת 2015/2016 גמר המועדון במקום ה-4 וניצח בפלייאוף ההעפלה לפוטבול ליג השנייה, בה שיחק החל מעונת 2016/2017 ועד עונת 2020/2021 בסיומה ירדה חזרה לליגה החמישית.
שיאים > שיאי מועדון

מספר שיא של צופים במשחק ליגה: 26,605 במשחק מול סטוקפורט קאונטי ב-11 באפריל 1952
מספר שיא של צופים במשחק גביע ה-FA‏: 31,651 במשחק מול וולבס ב-20 בפברואר 1937
מספר שיא של צופים במשחק גביע הליגה: 23,115 במשחק מול וולבס ב-4 בדצמבר 1979
מספר שיא של צופים במשחק במגרש נייטרלי: 76,972 במשחק מול וולבס שנערך באולד טראפורד ב-25 במרץ 1939
מספר הצופים הנמוך ביותר במשחק ליגה: 1,833 במשחק מול ברנטפורד ב-3 במאי 1969
מספר הצופים הנמוך ביותר במשחק גביע: 970 במשחק מול סקנת'ורפ יונייטד במסגרת פרס הפוטבול ליג ב-5 בדצמבר 1987
ניצחון הליגה הגבוה ביותר: 8 - 0 על טרנמיר רוברס ב-4 בספטמבר 1925
ניצחון גביע ה-FA הגבוה ביותר: 8 - 0 על דרלינגטון ב-21 בנובמבר 1885
מספר השערים הגבוה ביותר במשחק: 9 - 2 במשחק מול דארוון ב-15 באפריל 1899
הפסד הליגה הגבוה ביותר: 1 - 9 לארסנל ב-28 בינואר 1931
הפסד גביע ה-FA הגבוה ביותר: 1 - 9 לפיניקס בסמר ב-25 בנובמבר 1882
שיאים > שיאי שחקנים

מספר השערים הגבוה ביותר לעונה: פט גלובר עם 42 (1933/1934)
מספר שערי הליגה הגבוה ביותר: פט גלובר עם 180 (1930–1939)
מספר משחקי הליגה הגבוה ביותר: ג'ון מקדרמוט עם 647 (1987–2007)
מספר המשחקים הגבוה ביותר בכל המסגרות: ג'ון מקדרמוט עם 754 (1987 - 2007)
מספר משחקי הנבחרת הגבוה ביותר בזמן השתייכות למועדון: פט גלובר עם 7 הופעות עבור נבחרת ויילס
מספר משחקי הנבחרת הגבוה ביותר: קינגסלי בלק עם 31 הופעות עבור נבחרת צפון אירלנד
סכום שיא ששולם עבור שחקן: 550,000 לירות שטרלינג לפרסטון נורת' אנד תמורת לי אשקרופט (11 באוגוסט 1998)
סכום שיא שהתקבל עבור שחקן: 1.5 מיליון (לאחר מכן 2 מיליון) מאברטון תמורת ג'ון אוסטר (1 באוגוסט 1997)
תארים

פרס בית הפוטבול ליג: 1981/1982
פרס הפוטבול ליג: 1997/1998
גיולה גרושיץ'

זהו שם הונגרי; שם המשפחה הוא .
גיולה גרושיץ' (בהונגרית: Grosics Gyula; ‏4 בפברואר 1926, דורוג, הונגריה – 13 ביוני 2014, בודפשט, הונגריה) היה כדורגלן הונגרי, ששיחק בעמדת השוער. היה חלק מ"נבחרת הזהב" של הונגריה בשנות החמישים. נבחר לשוער המצטיין של מונדיאל 1954.
קריירת משחק

גיולה גרושיץ' נולד ב-4 בפברואר 1926 בדורוג שבהונגריה. כשהתבגר אמו עודדה אותו להיות כומר. במקום זאת גרושיץ' רצה להיות שחקן כדורגל והחל את קריירת הכדורגל המקצוענית בקבוצת דורוג שבעיר הולדתו.
גרושיץ' ערך את הופעת הבכורה שלו בנבחרת הונגריה בשנת 1947. הונגריה הייתה בימים אילו אחד הנבחרות הגדולות בעולם, אם לא הגדולה ביותר, ומשנת 1948 החלה רצף בלתי מנוצח שנמשך למשך 6 שנים, עד לגמר מונדיאל 1954. בשנת 1949 היו שמועות על כך שגרושיץ' ניסה לערוק ונתפס. בסופו של דבר האישומים נגדו בוטלו מחוסר ראיות, אך הוא הורחק למשך שנתיים מהנבחרת. עם זאת הוא חזר לנבחרת כעבור שנה וגם הצטרף למועדון בודפשט הונבד בשנת 1950.
בשנת 1952 הוביל גרושיץ' את נבחרתו למדליית זהב אולימפית באולימפיאדת הלסינקי. בשנת 1953, הונגריה ניצחה את אנגליה במשחק שזכה לכינוי "משחק המאה". הונגריה ניצחה 3–6, והפכה לקבוצה הראשונה מחוץ לאיים הבריטיים שניצחה את אנגליה בבית.
במונדיאל 1954 הונגריה הגיע כפייבוריטית הברורה לזכייה בגלל הרצף הבלתי מנוצח. במהלך הטורניר הונגריה ניצחה נבחרות כמו ברזיל ואורוגוואי, אך הפסידה בגמר בתוצאה 3–2 לגרמניה המערבית במהפך גדול של הגרמנים ובמשחק שכונה בשם "הנס של ברן". בסיום הטורניר זכה גרושיץ' בתואר השוער המצטיין של הטורניר וגם נבחר להיות בנבחרת המצטיינת של הטורניר. עד שנת 1956 הונגריה רשמה 42 ניצחונות עם גרושיץ' בשער, 7 תוצאות תיקו, והפסד אחד בלבד (אותו הפסד בגמר המונדיאל נגד גרמניה המערבית). במהלך המהפכה ההונגרית ב-1956, גרושיץ' ומשפחתו ברחו מהונגריה וניסו לפתוח חיים חדשים. עם זאת, הם נאלצו לחזור. לאחר מכן שיחק גרושיץ' במועדון טטאבניה.
נבחרת הונגריה נכנסה לדעיכה, וגרושיץ' היה שוערה גם במונדיאל 1958 וב-1962. לאחר שנאסר אליו לעבור למועדון פרנקווארוסי בשנת 1962 על ידי משרד הספורט ההונגרי הקומוניסטי, הוא פרש מקריירת משחק. בסך הכל ערך גרושיץ' 86 הופעות עבור הנבחרת ההונגרית, ושיחק ב-394 משחקים בליגה ההונגרית הראשונה.
בשנת 2011 הוחלט ששמו של אצטדיון הכדורגל טטאבניה יקרא על שמו של גרושיץ'.
תארים

אליפות הונגריה (4): 1950, 1952, 1954, 1955
גביע בלקאן לאלופות: 1947
מדליית זהב באולימפיאדה: 1952
אלופת מרכז אירופה: 1953
סגנות המונדיאל: 1954
גאורגיוס המרטולוס

| --- | --- |

"גאורגיוס הנזיר בעבודה", מיניאטורה מתחילת המאה ה-14 מטבר.
 לידה:  המאה ה־9 
 פטירה:  המאה ה־9 
 מדינה:  ביזנטיון, האימפריה הביזנטית 
 שפות היצירה:  יוונית ביזנטית 
 
גאורגיוס המרטולוס (ביוונית: Γεώργιος Ἁμαρτωλός) היה נזיר בקונסטנטינופוליס בזמן שלטונו של הקיסר הביזנטי מיכאל השלישי (842–867) ומחבר כרוניקה בעלת חשיבות. "המרטולוס" (ביוונית: "חוטא") אינו שמו אלא הכינוי שהוא נותן לעצמו בכותרת יצירתו: "כרוניקה תמציתית מאת כרוניקנים ומפרשים שונים, שנאספו וסודרו על ידי גאורגיוס, חוטא" (ὐπὸ Γεωργίου ἁμαρτωλοῦ). זוהי צורה נפוצה בקרב נזירים ביזנטיים. החוקר הגרמני מהמאה ה-19 קרל קרומבאכר (אנ') מחה נגד השימוש בכינוי זה כשם והציע (והשתמש) בצורה גאורגיוס מונכוס (Γεώργιος Μοναχός, "גאורגיוס הנזיר").
לא ידוע עליו דבר מלבד הידוע מתוך העדויות הפנימיות של יצירתו, המבססות את תקופתו (בהקדמה הוא מדבר על מיכאל השלישי כקיסר השולט) ועל ייעודו (הוא מתייחס לעצמו מספר פעמים כנזיר).
הכרוניקה

הכרוניקה מורכבת מארבעה ספרים. הראשון עוסק בהיסטוריה חילונית מאדם ועד אלכסנדר הגדול; השני עוסק בהיסטוריה המקראית; השלישי בהיסטוריה הרומית מיוליוס קיסר ועד קונסטנטינוס; והרביעי ממשיך עד זמנו של המחבר עצמו, עד למותו של הקיסר תיאופילוס (842), שאלמנתו תאודורה החזירה את פולחן האיקונות באותה שנה. הכרוניקה עשויה להיות הסמכות המקורית היחידה בת הזמן לשנים 813–842, כשהאחרת היא (תלוי לתארוך שלה) ה- Scriptor Incertus (אנ') ("הכותב האנונימי על לאון הארמני"). בשל עובדה זו, היא חיונית.
כמו בדרך כלל במקרה של כרוניקות מימי הביניים, החלק היחיד שיש לקחת ברצינות תיאור של אירועים בני זמנה של הכרוניקה פחות או יותר. השאר מעניין כדוגמה לרעיונות ביזנטיים על הנושאים והשאלות שהכי עניינו את הנזירים הביזנטים.
גאורגיוס מתאר את האידיאל והעקרונות שלו בהקדמה. הוא השתמש במקורות יוונים עתיקים ומודרניים, התייעץ במיוחד עם חיבורים מחנכים, והשתדל להתייחס לדברים שהיו שימושיים והכרחיים, תוך הקפדה על האמת, במקום לרצות את הקורא על ידי כתיבה אמנותית או יומרות לסגנון ספרותי. אבל מתוך מסה כה גדולה של חומר הוא בחר רק את מה שהכי שימושי והכרחי. למעשה, השאלות שנראו שימושיות והכרחיות ביותר לאנשי הדת בקונסטנטינופוליס במאה ה-9 הן השאלות שנידונות. יש הרבה הרהורים דתיים ותרחיבים תאולוגיים. הוא כותב על איך הומצאו האלילים, מוצאם של נזירים, דתם של הסרצנים, ובמיוחד על המחלוקת האיקונוקלאסטית שזה עתה הסתיימה. כמו כל הנזירים, הוא שנא איקונוקלאסטים. האלימות שבה הוא מדבר עליהם מלמדת עד כמה סמוכה הייתה הסערה וכיצד זיכרון הרדיפות האיקונוקלאסטיות היה עדיין טרי כשהוא שכתב. הוא כותב קטעי ציטוט ארוכים של אבות הכנסייה.
הספר הראשון עוסק באוסף מגוון של אנשים - אדם, נמרוד, הפרסים, כשדים, ברהמינים, אמזונות ועוד. גם בספר השני, למרות שהוא מתיימר לעסוק בהיסטוריה המקראית בלבד, יש לו הרבה מה לומר על אפלטון ועל פילוסופים בכלל. המרטולוס סיים את הכרוניקה שלו עם שנת 842, כפי שמעיד קולופון ברוב כתבי היד.
הכרוניקה > המשכים

אנשים שונים, ביניהם בולט "סימאון לוגותטס" (אנ'), שהוא כנראה סימאון מטפרסטס (אנ'), הסופר המפורסם של חיי קדושים (המאה ה-10), המשיך את ההיסטוריה של גאורגיוס לתאריכים מאוחרים יותר – ההמשך הארוך ביותר מגיע עד שנת 948. בתוספות אלו, שאלות דתיות נדחקות לרקע, תשומת לב רבה יותר מוקדשת להיסטוריה פוליטית, והשפה פופולרית יותר. המשכים נוספים בעלי ערך מועט ממשיכים עד לשנת 1143.
למרות רעיונותיו הגסים והשנאה האלימה לאיקונוקלאסטים, שהופכת אותו תמיד ללא צודק כלפיהם, לחיבורו יש ערך רב לגבי ההיסטוריה של השנים האחרונות לפני הפילוג של פוטיוס. עד מהרה הוא תורגם לסלאבית כנסייתית (אנ') וגם לגאורגית על ידי ארסן מאיקלטו (אנ'). בגרסאות אלה הכרוניקה הפכה למעין מקור ראשון עבור כל ההיסטוריונים הסלאבים המוקדמים, החשוב שבהם הוא נסטור. בתור ספר פופולרי מאוד בתפוצה גדולה הוא שוב ושוב נערך, תוקן וסידור מחדש על ידי סופרים אנונימיים, כך שהשחזור של החיבור המקורי הוא אחת הבעיות הקשות ביותר של הפילולוגיה הביזנטית.
הערות שוליים

1 2 3 4 5 6 7 8 9 10 11  הערך George Hamartolus, האנציקלופדיה הקתולית, כרך 6
1 2  הערך George the Monk, המהדורה האחת-עשרה של אנציקלופדיה בריטניקה, כרך 12
| --- | --- |
בקרת זהויות :  NLI: 987007261501805171  PLWABN: 9810675190305606  BIBSYS: 95001756  BNE: XX1671952  BnF: cb12417019f (data)  CiNii: DA02977368  GND: 119153203  ICCU: MILV123291  ISNI: 0000 0001 1875 4781  LCCN: n88652173  NKC: jn20020717837  NLA: 49618416  NLG: 106891  NSK: 000134669  NTA: 073801100  RERO: 02-A005204307  SELIBR: 55629  SUDOC: 033289158  Trove: 1530841  VcBA: 495/44665  VIAF: 248629519   WorldCat (עם VIAF): 248629519
גבינת טראפיסטה

| --- | --- |

 
 
גבינת טראפיסטה (באנגלית: Trappista cheese) היא גבינה מסורתית חצי קשה מחלב פרה המיוצרת במדינות: צרפת, בלגיה, בוסניה והרצגובינה והונגריה. היא נוצרה על ידי הנזירים הטראפיסטים של מנזר פורט-דו-סאלו (Port-du-Salut Abbey) בצרפת.
היסטוריה

ניתן לאתר את מקורות הגבינה אצל נזירים מהמאה ה-18 של המנזר הצרפתי פורט-דו-סאלו. המתכון הסודי מצא את דרכו לבוסניה והרצגובינה עם הגעתם של הטראפיסטים הציסטרציאנים והקמת מנזר מריאסטרן, באניה לוקה (Mariastern Abbey, Banja Luka) ב-1869. הנזירים השאירו שם את שם המסדר שלהם, וכן מורשת בולטת באזור באמצעות ייצור הגבינה המפורסמת הזו וגם ייצור בירה.
ייצור ומאפיין

הטראפיסטה מבוססת על מתכון סודי, אך מיוצרת גם בקנה מידה תעשייתי. הגבינה נמסה בקלות ובעלת טעם עדין. יש לה צבע צהבהב חיוור עם חורים מפוזרים בדלילות של 5–3 מ"מ. היא ארוזה בדרך כלל בנייר כסף אדום. חבילות טיפוסיות כוללות 1.5 ק"ג גדול ו-1/2 ק"ג קטן של "גלגלים" או "כיכרות", כמו גם פרוסות ובלוקים שונים. המתכון הצרפתי המקורי מיוצר עד היום בצרפת, תחת השם המסחרי של Port-Salut או השם הנפוץ של Saint-Paulin.
פופולריות וצריכה

הטראפיסטה פופולרית מאוד בהונגריה ובסרביה, כמו גם בבוסניה והרצגובינה השכנה. גבינה זו עדיף לצרוך עם פירות, יין, או כתוספת מותכת על מאכלים חמים.
הערות שוליים

1 2  "Marija-Zvijezda". Ordo Cisterciensis Strictioris Observantiae. נבדק ב-14 באוקטובר 2013. {{cite web}}:  (עזרה)
1 2  Gavranović, Berislav (1964). The Trappists' Arrival in Delibašino selo near Banja Luke and their activities.
↑  Ćosić, Anto (1994). 125th Anniversary of the Mariastern Trappist Abbey in Banja Luka.